Халықаралық пәндік олимпиадада жүлде алған оқушыларға қанша сыйақы берілмек
DATE: 17:43, 29 Желтоқсан 2021 | GMT +5
TITLE: Халықаралық пәндік олимпиадада жүлде алған оқушыларға қанша сыйақы берілмек
URL: https://kaz.inform.kz/news/halykaralyk-pandik-olimpiadada-zhulde-algan-okushylarga-kansha-syyaky-berilmek_a3879754/
META: DATE: 17:43, 29 Желтоқсан 2021 | GMT +5
TOTAL WORDS: 139
AUTHOR(S):
TEXT: «2021 жыл қазақстандық оқушылар үшін олжалы болды. Биыл шәкірттер әлемдік олимпиадаларда 31 медальдің 26-ын жеңіп алып, соңғы жылдардағы рекордты жаңартты. Білім алушылар ел қоржынына 2 алтын, 13 күміс және 11 қола медаль салды. Биылғы Қазақстан халқына Жолдауында Мемлекет басшысы Қасым-Жомарт Кемелұлы Тоқаев дарынды балаларды қолдау үшін шаралар әзірлеуді тапсырды. Бұл міндетті іске асыру үшін Министрлік заңнамаға түзетулер әзірледі. Қазір заң жобасы ҚР Парламенті Мәжілісінің қарауына енгізілді», - деп жазды министр Facebook парақшасында. Оның атап өтуінше, түзетулер халықаралық пән олимпиадаларының жүлдегерлеріне жоғары оқу орындарына ҰБТ-сіз, яғни конкурстан тыс негізде білім алу үшін гранттар беруді, сондай-ақ осы олимпиадалардың жеңімпаздары мен жүлдегерлері және оларды даярлаған педагог- жаттықтырушыларға да біржолғы ақшалай сыйақы төлеуді көздейді. «Оқушыларды ынталандыру үшін алтын медаль иегерлеріне — 1500 АЕК, күміс медаль – 1000 АЕК, қола медаль – 500 АЕК көлемінде ақшалай сыйақы тағайындау жоспарланып отыр», - деді Асхат Аймағамбетов
